Ranskan muukalaislegioona
Tunnettuja Ranskan muukalaislegioonalaisia > Suomalaisia

Osmo Arvi Alanko (s. 1910) palveli 1931–1934 Syyriassa ja Soussessa Tunisiassa, mutta karkasi sitten Tunisissa ja palasi rahtilaivalla Englannin ja Saksan kautta joulukuussa 1934 Viipuriin Suomeen.
Per Edvin ”Sahara” Andersson toimi Ranskan muukalaislegioonan lisäksi Espanjan muukalaislegioonassa ja palkkasoturina eri puolilla Afrikkaa: Kongossa, Komoreilla ja Angolassa. Hänestä on julkaistu kirja Sahara – Palkkasoturi Per Andersson.
Reino ”Konjakki” Björkqvist palveli Ranskan muukalaislegioonassa Indokiinassa ja Algeriassa vuosina 1954-1959. Hänestä on kirjoitettu seuraavissa teoksissa Heli Hyvönen Tulikärpästen tanssi. Kari Kallonen: Leijonalegioona.
Esa Gustafsson palveli Jugoslaviassa ja Keski-Afrikan tasavallassa 1990-luvulla. Esa Gustafsson on Veikka Gustafssonin veli.
Aarne Juutilainen toimi Marokossa vuosina 1930–1935.
Lauri Johannes Järvinen palveli muukalaislegioonassa Marokossa. Hän julkaisi tästä ajasta kaksiosaiset muistelmansa vuonna 1946.
Kaarlo Kurko toimi Marokossa 1921–1926, Indokiinassa 1928–1929 ja viimeksi Ranskassa 1930–1931.
Bertel Kurtén palveli vuosina 1922–1927 Algeriassa ja Marokossa.
Harry Lehtonen osallistui 1950-luvulla muukalaislegioonan riveissä Indokiinan sotaan Vietnamissa. Hänen muistelmansa ilmestyivät vuonna 2005.
Kauko Nissinen palveli muukalaislegioonassa Pohjois-Afrikassa ja Indokiinassa 1950–55.lähde?
Rolf Peter Ollakka kävi muukalaislegioonassa, mutta jätti sen nopeasti. ”Jos jossain vaiheessa joku tulee vastaan ja kehuu olleensa legioonassa, minä voin sanoa ihan rehellisesti, että kyllä minäkin osaan kuoria perunoita”, Ollakka kirjoittaa kirjassa Suomalaisen palkkasotilaan tarina.
Teuvo Orte (aiemmin Olenius) palveli vuosina 1946–1959 ainakin Indokiinassa oltuaan Suomessa valtiollisen poliisin tehtävissä jatkosodan aikana.
Albert Penttilä (Oskar Wilhelm Lindqvist) sai koulutuksen jääkäripataljoona 27:ssä ja palveli legioonassa 1920-luvulla.
Kyösti Pietiläinen meni legioonaan vuonna 1972. Hän toimi myös Afrikassa, mutta palveli pisimpään Korsikalla sotilaspoliisina laskuvarjo-osastossa. Pietiläinen jäi eläkkeelle vuonna 2000 ja asui Addis Abebassa kuolemaansa vuonna 2017 asti. Hän kirjoitti yhdessä Petri Pietiläisen ja Juhan-Ville Kaarnakarin kanssa kirjoja ajastaan muukalaislegioonassa.
Claes Purjo palveli Pohjois-Afrikassa ja Indokiinassa 1946–1950 palveltuaan SS-divisioona Wikingin Nordland-rykmentissä ja jouduttuaan englantilaisten sotavangiksi.
Jaakko Sarlin-Lappeteläinen palveli Ranskan muukalaislegioonassa Algerian sodan alusta (1954) vuoteen 1959. Hänen muistelmansa on julkaistu kirjana.
Risto Sassali palveli Algeriassa 1956–1961.
Nils Gustaf von Schoultz oli suomalaissyntyinen ruotsalainen upseeri, joka palveli Algeriassa 1831–1833.
Simo Simola palveli muukalaislegioonassa Indokiinassa.
Timo Soini, taistelulajien kouluttaja
Adlay "Adi" Stenroth, yleni upseeriksi ja sai useita kunniamerkkejä ansioistaan.
Ensio Tiira toimi Indokiinassa 1950-luvulla ja karkasi legioonan kuljetuksesta omatekoisella lautalla lähellä Sumatraa 1953.
vaatetehtailija Helmi Virtasen poika Evald Virtanen, sittemmin Ewald Oy:n perustaja, liittyi 1920-luvulla juovuspäissään muukalaislegioonaan, josta äiti pelasti hänet vuoden palveluksen jälkeen järjestämällä paon.
Aleksi Lysander, esiintyy päähenkilönä Tuomas Kyrön Ukrainan sodasta kertovassa kirjassa ”Aleksi Suomesta”